Cea mai recentă ediție a interviurilor Playtalk cu Rebeka Pascu a scos la iveală faptul că se pregătește o nouă nuntă în showbiz-ul de la noi din țară. Vedeta invitată a dat vestea cea mare, dezvăluind, în exclusivitate, cine vor fi nașii de cununie.
Se iubesc de aproape doi ani și au planuri mari de viitor. Cererea a fost deja făcută și acceptată, însă nunta se lasă așteptată!
Invitată în cea mai recentă ediție a interviurilor Playtalk cu Rebeka Pascu, Ramona de la Clejani ne-a dezvăluit că marele eveniment a fost amânat de mai multe ori, din pricina programului încărcat.
Cântăreața și iubitul său, acrodeonistul Adi Paris, și-au ales deja nașii de cununie – George Talent și soția acestuia.
"George Talent va fi nașul nostru, cu soția lui frumoasă. Ei sunt foarte ocupați, cântă zi de zi…nunta mea când să fie?"
Am vorbit și cu Adi, mi-a zis că e complicat, că noi nu prea avem timp. Am zis că mai așteptăm, lăsăm lucrurile să se mai așeze.
Întrebată despre relația pe care cele două fiice ale sale o au cu Adi Paris, Ramona a precizat că nu cere dragoste din partea nimănui, însă este crucial să existe respect din ambele părți.
"Au o relație frumoasă. Fetele mele sunt foarte bine educate și respectuoase. Nu am pretenție de la ele să îl iubească, nici el pe ele, vreau doar să se respecte.
La noi în casă nu există ca unul dintre noi să ridice tonul…eu trăiesc o frumusețe!", ne-a explicat Ramona de la Clejani.